L ipanj je. Školska godina se opako primakla kraju. Otkad idem u školu svakog lipnja sam razmišljao o uspjehu, no ovaj je lipanj drugačiji. Razmišljam o rastanku sa svojim nastavnicima, budućnosti i prošlosti. Muči me pitanje „što dalje“ , a da bih saznao vraćam se u prošlost u potrazi za odgovorom.
I tako tumarajući vijugama svoje memorije susrećem vas,moji nastavnici . Prvo suserećem nastavnika Danijela Slobođanca koji me poučio osnovnim stvarima u životu. Obožavao sam njegove priče vezane sa životnim situacijama, a opet, izluđivao me smanjivanjem ocjena iz matematike jer nisam stavio točku na kraju rečeničnog zadatka. Sada shvaćam da su te sankcije bile dobrotvorne i da su mi kasnije koristile. U sjećanje su mi urezane nastavnice Vesna Klir i Marina Vidaković koje su me naučile živjeti u vjeri i poštivati sve ljude bez obzira na njihov izgled, državnost ili vjeroispovijest. Tumarajući sjećanjima susrećem, svoju razrednicu, Blanku Lendić. S njom sam se često svađao i često sam se na nju neopravdano durio, ali sada shvaćam da zato nije ona kriva, nego ja i njen predmet koji ne volim. Pamtit ću i nastavnicu Ljerku Vulić koja mi se uvijek sviđala jer je bila blaga u svakom pogledu. Da nije bila takva kakva jest ne bi bilo ni ovog sastavka. Sjetit ću se nastavnice Nevenke Ivković i nastavnika Hrvoja Kneževića koji su me naučili povijesti moje domovine i geografiji bez koje ne bih uživao u putovanjima. Tu su i nastavnice Mirjana Bagarić i Dubravka Premec one su me zainteresirale znanostima koje proučavaju svakodnevni život i svijet oko nas. Uvijek ću pamtiti i nastavnice Almu Mance, Silviju Vukašinović i Jasnu Gubo koje su me naučile iskoristiti svoju kreativnost. Njihove predmete najviše sam od svih volio jer sam ulazivši u učionicu ostavio sav stres i jednostavno uživao do srži u svakom od njih. A opet njima uz rame, nastavnica Sanja Balić, koja me tjerala da naučim engleski što mi sada sve više koristi. I zadnje, ali ne manje važne, susrećem nastavnike Branka Hannicha i Juricu Lovrinčevića koji su mi pomogli da razvijem svoje oskudne tjelesne sposobnosti. Sada shvaćam da ste se jako trudili i da ste mi puno puta progledali kroz prste pa ću i ja sada vama, za sve vaše propuste. Čast mi je biti vaš učenik jer ste se jako trudili i proživljavali razne šokove zbog naših nestašluka i svakojakih provala. Trudit ću se da sve ovo što ste nas učili primjenim u životu i da budem ponosan čovijek-jer takvog me, znam, vi želite vidjeti.

Od srca vam hvala!

Florijan Hajba, 8.a